Rändnäitus "Meenutusi ajaloost: Paldiski üleminekuperioodil"
2025-06-28 11:00 - 2025-11-30 17:00 (Europe/Helsinki)
Alates tänasest on Amandus Adamsoni Ateljeemuuseumi aias avatud Harjumaa Muuseumi rändnäitus “Meenutusi ajaloost: Paldiski üleminekuperioodil”, mis tutvustab Paldiski linna ajalugu 1990. aastatel, mil suletud sõjaväelinnast sai taas vaba linn. Näitusel on toodud esile võtmesündmused linna taasavamise kroonikast ning ka igapäevaelu probleemid, mida kohalikud inimesed kogesid üleminekuajal.Lisaks välinäitusele on valminud ka lühidokumentaal, mis kajastab Paldiski elanike isiklikke mälestusi ja toimetulekut sel keerulisel ajajärgul. Film annab sisuka ja inimliku vaate tolleaegsele elule linnas. Filmi saab vaadata YouTube’s. Näitusega saab tutvuda Amandus Adamsoni Ateljeemuuseumi aias alates 28. juunist kuni novembrini 2025. Näituse ja ateljeemuuseumi aia külastus on kõigile huvilistele tasuta. Nii näitus kui ka lühidokumentaal on valminud Harjumaa Muuseumi projekti „Kaduv pärand. Paldiski ajaloo talletamine“ raames.

BJARTE kunstikooli 15. aastapäevale pühendatud juubelinäitus
2025-10-03 11:00 - 2025-10-31 16:00
3. oktoobril kell 14.00 avatakse Amandus Adamsoni Ateljeemuuseumi suvegaleriis (Adamsoni 3, Paldiski) Paldiski Bjarte laste kunstistuudio 15. aastapäevale pühendatud juubelinäitus.Bjarte kunstistuudio on 15 aastat õpetanud ja inspireerinud Paldiski noori kunstnikke looma, ennast väljendama ja oma kunstimaitset arendama.Selle aja jooksul on meie õpilased osalenud ja võitnud konkurssidel ja näitustel.Ateljeemuuseumi suvegalerii näitusel on väljas suur valik erinevate aastate õpilaste töid – maale, joonistusi ja graafikat.Kutsume kõiki meiega liituma sellel loovuse ja inspiratsiooni tähistamisel!3. oktoober 2025, kell 14.00, Amandus Adamsoni Ateljeemuuseumi suvegaleriis (Adamsoni 3, Paldiski).Sissepääs on tasuta!

Kunsti- ja käsitöölaat muuseumi aias
2025-10-04 11:00 - 15:00
Amandus Adamsoni Ateljeemuuseum ootab oma muuseumi aeda nii väikeseid kui suuri kunsti- ja käsitöölaadale. Oktoobrikuu esimesel laupäeval saab koos laadaga avalöögi ka Loode-Eestis kulgev Porikuu elamusfestival.Laadamelule lisavad põnevust erinevad toredad tegevused ning ekskursioonid.Sündmuste kava on peatselt leitav meie kodulehel ja Porikuu festivali kodulehel.Jälgi reklaami!Laat toimub 04.10.2025 kl. 11:00-15:00INFO MÜÜJATELE:– Osalustasu on 10€ (tasuda saab selle eest sulas või kaardiga muuseumis kohapeal)– Müüjal peab endal olema telk, laud ja muu vajalik– Vajalik on ka müüja kohalolu (muuseum ei tegele edasimüügiga)

Kontsert "Sõna ja muusika põimik - JÕGI"
2025-10-11 18:00 - 19:00
Amandus Adamsoni Ateljeemuuseum kutsub erakordsele muusikaõhtule, kus kõlavad heliloojate Byrdi, Frobergeri ja Bachi teosed. Kontserdil esineb tunnustatud klavikordimängija Marju Riisikamp, kelle kirev muusikutee on viinud teda esinema paljudesse Euroopa riikidesse ning teinud temast ühe Eesti hinnatuima vanamuusika interpreedi.Marju Riisikamp on lisaks klavikordile ka kogenud pianist, organist ja klavessiinimängija, kes on lõpetanud Tallinna Riikliku Konservatooriumi ning täiendanud end Itaalias ja Saksamaal. Ta on tegutsenud pedagoogi, kontsertmeistri ja ansamblistina, olnud mitmete kontserdisarjade algataja ning salvestanud rohkelt Klassikaraadiosse ja välja andnud CD-plaate. Tema repertuaar ulatub renessansist barokini ning ta on esinenud paljudes Euroopa riikides nii solisti kui ka ansamblistina.Porikuu festivali ajal toimuv kontsertõhtu kannab pealkirja „Sõna ja muusika põimik – JÕGI“, kus klavikordi intiimne ja sügavalt hingestatud kõla loob erilise rännaku läbi renessansi ja baroki muusikamaastike.Pileti hind on 8€. Pileteid saab osta Amandus Adamsoni Ateljeemuuseumist.Kohtade arv on piiratud!

Amandus Adamsoni 170. sünniaastapäeva tähistamine
2025-11-12 12:30 - 14:00
Kutsume kõiki Amandus Adamsoni austajaid 12. novembril 2025 Amandus Adamsoni Ateljeemuuseumisse, et tähistada tema 170. sünniaastapäeva.Kell 12:30 süütame muuseumiaias küünla ja tervitame saabunuid.Kell 13:00 saab muuseumi suvegaleriis näha Loone Otsa näidendi “Kujud ja killud” teatraliseeritud ettelugemist Paldiski Ühisgümnaasiumi õpilastelt (juhendaja Erika Kaljusaar).Kaugemalt autoga tulijatel soovitame parkida Grossi poe taga asuvasse parklasse. Rongiga tulijatel võtab Paldiski raudteejaamast muuseumisse kõndimine aega umbes 15min.Sündmus on kõigile tasuta ja toimub välitingimustes. Kohtumiseni!

Jõulukaartide meisterdamise töötuba
2025-11-23 12:00 - 14:00
Novembrikuu on üks hea kuu, mil teha juba ettevalmistusi jõulukuuks. Seega, miks mitte võtta enne suurt pühadesaginat natuke aega ning ise midagi meisterdada.Kutsume nii lapsi kui täiskasvanuid meie hubasesse muuseumisse jõulukaarte meisterdama.23. novembril (pühapäev)Kell 12-14Osalemine on tasuta, kuid kuna kohtade arv on piiratud, on vaja end kirja panna.Palume oma osalemisest eelnevalt teada anda, kirjutades:– meie Facebooki postkasti või – amandusadamson@hmk.ee

Kohapeal on võimalik osta ja tellida ka materjale ning töövahendeid kodus kaartide meisterdamiseks.Ootame teid!

Lääne-Harju Muusika- ja Kunstide Kooli õpilastööde näituse avamine
2026-04-02 16:30 - 17:30 | Amandus Adamsoni Ateljeemuuseum, Adamsoni 3, Paldiski, 76805, Eesti
Kutsume teid osalema Lääne-Harju Muusika- ja Kunstide Kooli õpilastööde näituse avamisel!Kunstikonna õpilaste kunstitööde näitus avatakse neljapäeval, 2. aprillil 2026 kell 16:30 Amandus Adamsoni Ateljeemuuseumis (Adamsoni 3, Paldiski). Esinevad muusikaosakonna õpilased. Kõik huvilised on oodatud!

Aeglase kunsti päev Amandus Adamsoni Ateljeemuuseumis
2026-04-11 12:00 - 15:00 | Amandus Adamsoni Ateljeemuuseum, Adamsoni 3, Paldiski, 76805, Eesti
2008. aastal, veetis ameeriklane Phil Terry New Yorgi muuseumis mitu tundi vaid kahe maali ees. Ta märkas, et mida kauem ta teoseid vaatab, seda rohkem mõtteid, tundeid ja tõlgendusi tal tekib. Sellest kogemusest sündis idee korraldada päev, mis julgustaks kunsti aeglasemalt kogema. Alguse sai rahvusvaheline aeglase kunsti päev (ametlikult toimus esimene rahvusvaheline aeglase kunsti päev aastal 2010). 11.aprillil tähistatakse rahvusvahelist aeglase kunsti päeva (Slow Art Day), mis kutsub inimesi kunsti vaatama aeglaselt ja tähelepanelikult.Amandus Adamsoni Ateljeemuuseumis saab näha nii maale kui ka skulptuure, kuid on veel üks eriline kunstiteos, millele alati kohe ei osata mõelda – skulptori suveateljee maja! Skulptori ateljee ei ole pelgalt hoone. See on ruum, mis on loodud loominguks, inspiratsiooniks, puhkuseks ja tööks ning mida saab vaadelda kui omaette (arhitektuurset) kunstiteost.Kas sa oled mõelnud, milline pidi olema skulptori ateljeemaja keskkond?Kuidas mõjutab ateljee suurus, väljanägemine ja ruum kunstniku loomingut?Milliseid maja detaile märkame siis, kui võtame aega ja vaatame aeglaselt?

Aeglase kunsti päeva juhendatud tuuril vaatleme Amandus Admsoni kunsti ja selle detaile. Lisaks suveateljeele, on tuuril ette nähtud veel teisigi erilisi kunstiteoseid aeglaseks vaatamiseks.Juhendatud tuurid toimuvad eesti keeles (vajadusel ka inglise keeles):

12:00–13:00

14:00–15:00

Pilet: 6€ (sisaldab muuseumi sissepääsu kui ka juhendatud tuuri)Piletid on saadaval Fientas (või piletite olemasolul muuseumis kohapeal)!Fienta: https://fienta.com/et/s/aeglase-kunsti-paev-amandus-adamsoni-ateljeemuuseumisSelleks, et kõik saaksid meeldiva kogemuse, on kohtade arv piiratud!Tule ja avasta detaile ning lugusid, mis kiirel muuseumikülastusel märkamatuks jäävad.
